Oop sirkel - Naledi Online
Home / Nuwe Vrystellings / Oop sirkel
Oop sirkel bestaan uit agt afdelings wat sowel stilisties as tematies geïntegreer is en waarvolgens daar herhaaldelik op mekaar ingespeel word na gelang van die spel met sirkels wat op mekaar inbuig om nuwe perspektiewe te open.
Afdeling I bevat meestal gedigte oor die digter se persoonlike geskiedenis. Afdeling II bevat besonder ongewone liefdesverse en in Afdeling III vind mens heelwat van die temas wat in Afdeling I hanteer is, terug, maar nou met die ironie as toonaard. Afdeling IV handel veral oor filosofie en wetenskap.
Afdeling V bevat gedigte met 'n stewige skoot humor en Afdeling VI bevat nogeens 'n ironiese kyk na die mens. Afdeling VII handel oor die digkuns. Afdeling VIII bestaan uit tien prosagedigte.